Operativna grupa Visoko
Operativna grupa Visoko vojna je formacija koja je tokom rata u Bosni i Hercegovini djelovala u sastavu Prvog, Trećeg i Šestog korpusa Armije Republike Bosne i Hercegovine. Taktička grupa 1 formirana je 11. juna 1992. sa sjedištem u Visokom. U njen sastav ušli su štabovi TO: Zenica, Kakanj, Busovača, Fojnica, Kiseljak, Kreševo, Visoko, Ilijaš, Breza i Vareš. Zadatak ove TG bio je razbiti neprijateljske snage u dolini rijeke Bosne između Sarajeva i Visokog i izvršiti deblokadu Sarajeva u rejonima Butile, Osjeka, Blažuja i Rakovice. TG Visoko formirana je 2. oktobra 1992. Zona odgovornosti obuhvatala je područje Visokog, Breze, Vareša i Ilijaša. OG Visoko formirana je 29. novembra 1992, uoči pokušaja deblokade Sarajeva poznatog pod imenom Koverat. U njen sastav ušle su: 302. motorizovana brigada 304. brdska brigada općinski štabovi odbrane Visokog, Breze, Ilijaša, Vareša, Fojnice, Kiseljaka i Olova. Naredbom o formiranju, u sastav OG Visoko trebala je ući i olovska 11. brdska brigada koja nikada nije formirana. U sastav 3. korpusa ušla je 17. marta 1993. Formiranjem 6. korpusa, OG Visoko ušla je u njegov sastav i preformirana je u OG Istok. Rasformiranjem 6. korpusa početkom 1994. ponovo se našla u okviru 1. korpusa.